TRUE คัมแบ็คถ่ายทอดสดบอล “พรีเมียร์ลีก อังกฤษ” คืนสนามนัดแรก 17 มิ.ย.
TRUE คัมแบ็คถ่ายทอดสดบอล "พรีเมียร์ลีก อังกฤษ" คืนสนามนัดแรก 17 มิ.ย.
TRUE คัมแบ็คถ่ายทอดสดบอล "พรีเมียร์ลีก อังกฤษ" คืนสนามนัดแรก 17 มิ.ย.
4 มิ.ย. 2563

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า TRUE ต้อนรับการกลับมาลงสนามอีกครั้ง ของฟุตบอลพรีเมียร์ลีก อังกฤษ ที่จะเริ่มการแข่งขันอีกครั้งในวันพุธที่ 17 มิถุนายน ด้วยโปรแกรม 2 คู่นัดตกค้าง “เรีอใบสีฟ้า” แมนเชสเตอร์ ซิตี้ พบ “ปืนใหญ่” อาร์เซนอล และ “สิงห์ผยอง” แอสตัน วิลล่า พบ “ดาบคู่” เชฟฟิลด์ ยูไนเต็ด และต่อด้วยโปรแกรมตามปกตินัดที่ 30 ของทุกทีมช่วงสุดสัปดาห์ทั้ง 10 คู่ ในวันศุกร์ที่ 19 มิถุนายน ถึงวันจันทร์ที่ 22 มิถุนายน ทางช่องทรูพรีเมียร์ฟุตบอล เอชดี ทั้ง 5 ช่อง นอกจากนี้ยังสามารรถรับชมโปรแกรมที่เหลือของพรีเมียร์ลีกรวมทั้งสิ้น 92 คู่จนกว่าจะสิ้นสุดฤดูกาล
โดยเกมลีกสูงสุดของเมืองผู้ดีหยุดพักฤดูกาลไปตั้งแต่วันที่ 13 มีนาคม จากการแพร่ระบาดของเชื้อไวรัสโควิด-19 ก่อนที่สถานการณ์จะเริ่มดีขึ้นตามลำดับ และทำให้รัฐบาลอังกฤษเปิดไฟเขียวผ่อนปรนมาตรการล็อกดาวน์แบบเป็นขั้นเป็นตอน รวมถึงอนุญาตให้นักเตะซ้อมแบบปะทะกันได้ตามปกติ ซึ่งในที่สุดเกมพรีเมียร์ลีกก็ได้ฤกษ์กลับมาลุยกันต่ออย่างเป็นทางการเริ่มวันที่ 17 มิถุนายน และตั้งเป้าให้ฤดูกาลสิ้นสุดลงภายในวันที่ 1 สิงหาคม โดยจะเตะแบบไร้คนดู และมีมาตรการเรื่องความปลอดภัยต่อเชื้อโคโรนาไวรัสอย่างเข้มข้นเพื่อลดความเสี่ยงให้มากที่สุด
สำหรับโปรแกรมนัดรีสตาร์ทจะเป็นเกมตกค้าง 2 คู่ ในวันพุธที่ 17 มิถุนายน แมนเชสเตอร์ ซิตี้ พบ อาร์เซนอล และ แอสตัน วิลล่า พบ เชฟฟิลด์ ยูไนเต็ด ต่อด้วยโปรแกรมนัดที่ 30 ทั้งหมด 10 คู่ ในวันศุกร์ที่ 19 มิถุนายน ถึงวันจันทร์ที่ 22 มิถุนายน (ยังไม่กำหนดว่าคู่ไหนจะเตะวัน-เวลาใด)
โดยจะมีเกมบิ๊กแมตช์ 2 สนามคือ เมอร์ซี่ย์ไซด์ดาร์บี้ “ท๊อฟฟี่สีน้ำเงิน” เอฟเวอร์ตัน พบ “หงส์แดง” ลิเวอร์พูล และ โชเซ่ มูรินโญ่ นำทัพ “ไก่เดือยทอง” ท็อตแน่ม ฮ็อทสเปอร์ ต้อนรับทีมเก่า “ปิศาจแดง” แมนเชสเตอร์ ยูไนเต็ด ส่วนอีก 8 คู่ที่เหลือประกอบไปด้วย แอสตัน วิลล่า พบ เชลซี, บอร์นมัธ พบ คริสตัล พาเลซ, ไบรจ์ตัน พบ อาร์เซนอล, แมนเชสเตอร์ ซิตี้ พบ เบิร์นลี่ย์, นิวคาสเซิล พบ เชฟฟิลด์ ยูไนเต็ด, นอริช พบ เซาแธมป์ตัน, วัตฟอร์ด พบ เลสเตอร์ ซิตี้, เวสต์แฮม ยูไนเต็ด พบ วูล์ฟส์
ขณะที่เวลาการแข่งขันถูกกำหนดมาแบบใหม่ตามเวลาท้องถิ่นของอังกฤษ  วันศุกร์ 02.00 น. เสาร์ 18.30 น. 21.00 น. ,23.30 น. , 02.00 น. , อาทิตย์ 18.00 น. , 20.00 น. , 22.30 น. , 01.00 น. จันทร์ 02.00 น. อังคาร-พุธ-พฤหัสบดี 00.00 น.และ 02.00 น. สำหรับตารางอันดับ ลิเวอร์พูล นำจ่าฝูงมี 82 คะแนน จาก 29 นัด ทิ้งห่าง แมนเชสเตอร์ ซิตี้ (28 นัด) ถึง 25 คะแนน โดยหงส์แดงต้องการชัยชนะอีก 2 นัดเพื่อการันตีแชมป์ลีกสูงสุดครั้งแรกในรอบ 30 ปี